Manifest (teleserial)
Manifest — 24 sentyabr 2018-ci ildə NBC-də premyerası olan Ceff Rake tərəfindən yaradılmış Amerika fövqəltəbii dram televiziya serialıdır. Hadisələr qəfildən yoxa çıxan kommersiya təyyarəsinin beş il yarımdan sonra peyda olmasından sonra sərnişin və ekipaj üzvlərindən bəhs edir. Baş rollarda Melissa Roksburq, Coş Dallas, Afina Karkanis, J. R. Ramirez, Luna Blez, Cek Messina, Pərvin Kaur, Mett Lonq, Holli Taylor, Daryl Edvards və Tay Doran çəkilib. 2018-ci ilin oktyabrında NBC birinci mövsüm üçün əlavə epizodlar sifariş etdi və daha sonra serialı 2020-ci ildə yayımlanan ikinci, 2021-ci ildə isə üçüncü mövsüm üçün yenilədi. 2021-ci ilin iyununda NBC serialı üç mövsümdən sonra ləğv etdi. Ləğv edilməzdən qısa müddət əvvəl Netflix-ə əlavə edildi və dərhal izləmə cədvəllərində birinci yerə çıxdı. Buna görədə Netflix Manifest-i iyirmi epizoddan ibarət dördüncü və son mövsüm üçün yenilədi. Dördüncü mövsüm iki hissədən ibarət olmaqla, birinci hissəsi 4 noyabr 2022-ci ildə, ikinci hissə isə 2 iyun 2023-cü ildə nümayiş olundu.